કાર્યક્રમના ઉદ્ઘોષક અને યુકેના અગ્રણી એશિયન રેડિયો બ્રોડકાર્ટર્સમાં એક રે ખાને કુમાર સાનુ અને અનુરાધા પૌડવાલને તેમના જીવન, સંગીતસિદ્ધિઓ અને સખાવતી કાર્યો વિશે પ્રશ્નો કર્યા હતા. આ ઉપરાંત, તેમની પાસે તેમના લોકપ્રિય ગીતોની થોડી પંક્તિઓ પણ ગવડાવી હતી. કુમાર સાનુ અને અનુરાધા પૌડવાલને ગુલશન કુમાર દ્વારા સંગીત નિર્દેશકો નદીમ અને શ્રવણ સાથે ૧૯૯૦માં આશિકી ફિલ્મના ગીતો ગાવાની તક અપાઈ હતી. આ પછી, તેમણે પાછું વળીને જોયું ન હતું. આ પછી, તેઓએ સાજન (૧૯૯૧), ફૂલ ઔર કાંટે (૧૯૯૧), દિલ હૈ કી માનતા નહિ (૧૯૯૧), દીવાના (૧૯૯૨), દિલ કા ક્યા કસૂર (૧૯૯૨), હમ હૈ રાહી પ્યાર કે (૧૯૯૩), સૈનિક (૧૯૯૩), સપને સાજન કે (૧૯૯૩) સહિતની ફિલ્મોમાં સાથે ગાયકીના કામણ પાથર્યાં હતાં.